Aðrir sem voru nefndir sem viðskiptamenn ársins Hérna er listi yfir aðra sem voru nefndir við val á viðskiptamanni ársins og umsagnir álitsgjafa Markaðarins . Jón Sigurðsson , Guðmundur Fertram Sigurjónsson og Styrmir Þór Bragason eru í efri röð . Bjarni Ármannsson , Benedikt Gíslason og Ólafur Torfason eru neðri röð . Ritstjórn Markaðarins Auglýsing Markaðurinn stóð fyrir vali á viðskiptamanni ársins 2019 . Árni Oddur Þórðarson , forstjóri Marels , varð fyrir valinu , Þórólfur Gíslason kaupfélagsstjóri var í öðru sæti og Birgir Jónsson , forstjóri Íslandspósts í því þriðja . Hérna er listi yfir aðra sem voru nefndir við val á viðskiptamanni ársins og umsagnir álitsgjafa Markaðarins . Bjarni Ármannsson , forstjóri Iceland Seafood . „ Endurkoma í viðskiptalífið . Vel heppnuð skráning Iceland Seafood . “ Sigurður Viðarsson , forstjóri TM . „ Hefur rekið TM í 12 ár með miklum myndarskap . Frábær árangur í rekstrinum og góð ávöxtun fjárfesta frá skráningu . Stór viðskipti svo í lok árs með kaupum á Lykli . “ Guðmundur Kristjánsson , forstjóri Brims . Guðmundur Kristjánsson , forstjóri Brims . „ Hefur staðið fyrir stækkun Brims með kaupum á Ögurvík og Icelandic Asia . Félagið skilaði metafkomu á þriðja ársfjórðungi og gengið hækkað um 20 prósent frá áramótum . “ Róbert Wessman , forstjóri Alvogen . „ Lygilegt ris á Alvogen eftir nokkur viðskipti , síðast í nóvember , er að nálgast ( implied ) markaðsvirði upp á um 200 milljarða króna . “ Gréta María Grétarsdóttir , framkvæmdastjóri Krónunnar . „ Krónan hefur verið leiðandi í umhverfismálum meðal íslenskra verslana . “ Jón Sigurðsson , stjórnarformaður Stoða . Jón Sigurðsson , stjórnarformaður Stoða . „ Það sem Stoðir eru að gera undir forystu Jóns er markvisst og klókindalegt . Einkum stefnumótandi kaup í Símanum og aðild að stórum ákvörðunum TM . “ Benedikt Gíslason , bankastjóri Arion . „ Benedikt er að gjörbreyta viðskiptamódeli Arion banka og er með fullan stuðning hluthafa . Verður spennandi að fylgjast með framhaldinu . “ Haukur Ingason , eigandi Garðsapóteks . „ Öflugur rekstrarmaður sem var fyrstur til að bjóða upp á lyfjasölu á netinu . “ Ólafur D. Torfason , aðaleigandi Íslandshótela . „ Hefur alltaf haft mikla trú á ferðaþjónustunni á Íslandi og hefur tekist , eftir að hafa lent í hremmingum í kjölfar fjármálahrunsins , að byggja upp eina stærstu hótelkeðju landsins . “ Stefanía Ólafsdóttir , framkvæmdastjóri Avo . „ Fyrsti Íslendingurinn til að komast inn í Y Combinator og er að byggja upp einstaklega flott þekkingarfyrirtæki . “ Fjárfestatengill Brims . „ Sjaldan hefur reynt jafn mikið á ættfræðikunnáttu manns í þessari stöðu og á sama tíma á reglum kauphallarinnar um fjárfestingatengsl . “ Guðmundur Fertram Sigurjónsson , forstjóri Kerecis . Guðmundur Fertram Sigurjónsson , forstjóri Kerecis . „ Kerecis átti frábært ár . Fengu sterka erlenda fjárfesta með sér í lið og tekjurnar eru á blússandi siglingu . Það stefnir í að Kerecis verði risi á sínu sviði eftir nokkur ár . “ Styrmir Þór Bragason , forstjóri Arctic Adventurs . „ Hefði gengið frá viðskiptum ársins ef Thomas Cook hefði ekki farið á hausinn . Arctic Adventures hefur haft skýra sýn á það hvernig ferðaþjónustan mun þroskast sem atvinnugrein og er núna í kjöraðstöðu til að stækka enn frekar þegar aðrir fyrirtækjaeigendur í greininni verða mótækilegri fyrir yfirtökutilboðum . “